
เดือนสิงหาคม 2569 “ส่งสัญญาณเฝ้าระวัง” หดตัวจากเดือนก่อน
คาดการณ์ 2-3 เดือนข้างหน้า “ส่งสัญญาณชะลอตัว” หดตัวจากปัจจุบัน
คาดการณ์ 4-6 เดือนข้างหน้า “ส่งสัญญาณเฝ้าระวัง” หดตัวต่อเนื่อง
รายงานผลระบบเตือนภัยเศรษฐกิจอุตสาหกรรมของไทย
The Early Warning System of Industrial Economics (EWS_IE)
เผยแพร่ : 25 สิงหาคม 2569

ประเด็นสำคัญ : เดือนสิงหาคม 2569
· เศรษฐกิจอุตสาหกรรมภาพรวมของไทยส่งสัญญาณเฝ้าระวัง
· ปัจจัยภายในประเทศส่งสัญญาณชะลอตัว แม้ยังได้รับผลดีของโครงการ
ไทยช่วยไทยพลัส แต่ยังถูกกดดันจากกำลังซื้อในประเทศที่อ่อนแอ และมาตรการภาษีนำเข้าของประเทศคู่ค้าหลัก กดดันคำสั่งซื้อให้หดตัวลง
· ปัจจัยต่างประเทศเฝ้าระวังเพิ่มขึ้น ตามการหดตัวของการผลิตสินค้าในยุโรป อีกทั้งความกังวลต่อมาตรการภาษีนำเข้าของสหรัฐฯ เริ่มส่งผลให้ภาคการผลิตของหลายประเทศมีแนวโน้มชะลอตัว เพื่อรอความชัดเจน
     INV_TH         IMV_TH          EXP_TH         NEW_TH         IPI_EU
ระดับสัญญาณเตือนภัยขององค์ประกอบหลัก เดือนสิงหาคม 2569

      
    EXVA_CN      INVA_IN    EXVA_AUS     CLI_JP     IPIF_US    PMI_ASE

ระดับสัญญาณเตือนภัยขององค์ประกอบหลัก 2 เดือนข้างหน้า

     INV_TH         IMV_TH          EXP_TH         NEW_TH         IPI_EU                BSI_TH_3E                                     TISI_3E

    EXVA_CN      INVA_IN    EXVA_AUS     CLI_JP     IPIF_US    PMI_ASE

	คาดการณ์ 2-3 เดือนข้างหน้า (ก.ย.-ต.ค.69) “ส่งสัญญาณชะลอตัว” คาดว่าค่าวัฏจักรมีแนวโน้มชะลอตัวและเผชิญความเปราะบาง จากความ
ไม่แน่นอนของสงครามในตะวันออกกลาง การบริโภคในประเทศได้รับผลดีจากโครงการไทยช่วยไทยพลัส (60/40) ของรัฐบาล ก่อนสิ้นสุดในเดือนกันยายน 2569
	คาดการณ์ 4-6 เดือนข้างหน้า (พ.ย.69-ม.ค.70) “ส่งสัญญาณเฝ้าระวัง” คาดว่าค่าวัฏจักรมีแนวโน้มหดตัว หากสงครามในตะวันออกกลางยังไม่ยุติ 
จะยังคงกดดันภาคการผลิตในด้านต้นทุนและการขนส่ง ขณะที่การสิ้นสุดของมาตรการกระตุ้นการบริโภคของภาครัฐ อาจทำให้กำลังซื้อในประเทศอ่อนแอลง 




ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณปกติเบื้องต้น แต่เริ่มมีแนวโน้มชะลอการเติบโต”
· [bookmark: _Hlk182903244]ดัชนีการลงทุนภาคเอกชนของไทย (INV_TH) : “ส่งสัญญาณปกติเบื้องต้น” ค่าวัฏจักรชะลอตัวจากเดือนก่อน โดยค่าดัชนีฯ เพิ่มขึ้น จากการลงทุนในหมวดเครื่องจักรและอุปกรณ์ ตามอุปกรณ์ไฟฟ้าที่เพิ่มขึ้นตามการลงทุนของธุรกิจส่งออกสินค้าอิเล็กทรอนิกส์และการลงทุนศูนย์ข้อมูลขนาดใหญ่ อย่างไรก็ดี หมวดยานพาหนะลดลงจากการนำเข้าเรือและแท่นขุดเจาะ แม้ยอดจดทะเบียนรถยนต์และการนำเข้าเครื่องบินปรับเพิ่มขึ้น 
· ดัชนีปริมาณสินค้านำเข้าของไทย (IMV_TH) : “ส่งสัญญาณปกติ” ค่าวัฏจักรชะลอตัวในแดนบวก โดยค่าดัชนีฯ เพิ่มขึ้น ตามหมวดวัตถุดิบและสินค้า
ขั้นกลาง จากการนำเข้าชิ้นส่วนอิเล็กทรอนิกส์และเครื่องใช้ไฟฟ้า ขณะที่หมวดเชื้อเพลิงปรับลดลงตามปริมาณการนำเข้าน้ำมันดิบ หลังเร่งนำเข้าในช่วงก่อน
· ดัชนีราคาส่งออก (EXP_TH) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อน สอดรับกับค่าดัชนีฯ ที่ขยายตัวเมื่อเทียบกับช่วงเดียวกัน
ในปีก่อน จากการผลิตของโลกที่ขยายตัวตามความต้องการด้าน AI และศูนย์ข้อมูล ขณะที่สินค้าเกษตรและอาหารยังเป็นที่ต้องการของตลาดโลก 
· ดัชนีความเชื่อมั่นด้านคำสั่งซื้อของไทย (NEW_TH) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน ตามค่าดัชนีฯ ที่ปรับลดลง โดยเฉพาะในภาคการผลิตที่หดตัวจากความกังวลมาตรการภาษีนำเข้าของสหรัฐฯ กดดันคำสั่งซื้อกลุ่มเครื่องใช้ไฟฟ้าในครัวเรือน และชิ้นส่วนยานยนต์




ระดับสัญญาณเตือนภัยขององค์ประกอบหลัก ปัจจัยต่างประเทศ : “ส่งสัญญาณเฝ้าระวังเพิ่มขึ้น จากความไม่แน่นอนทางการค้า”
· ดัชนีผลผลิตอุตสาหกรรมของสหภาพยุโรป (IPI_EU) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวเล็กน้อยจากเดือนก่อน โดยค่าดัชนีฯ มีระดับเท่ากับเดือนก่อน เนื่องจากการผลิตสินค้าวัตถุดิบและขั้นกลางปรับลดลง โดยหดตัวในสเปน ฝรั่งเศส นอร์เวย์ และอิตาลี ขณะที่เยอรมนีทรงตัวในระดับเดิม 
· มูลค่าส่งออกของจีน (EXVA_CN) : “ส่งสัญญาณปกติเบื้องต้น” ค่าวัฏจักรชะลอตัวจากเดือนก่อน โดยมูลค่าส่งออกยังคงขยายตัวจากแรงหนุนของความต้องการสินค้าที่เกี่ยวข้องกับ AI โดยเฉพาะชิปประมวลผลและเครื่องคอมพิวเตอร์ ซึ่งคิดเป็นสัดส่วน 1 ใน 3 ของการเติบโตด้านการส่งออกของจีนในเดือนนี้
· มูลค่านำเข้าของอินเดีย (IMVA_IN) : “ส่งสัญญาณปกติเบื้องต้น” ค่าวัฏจักรชะลอตัวจากเดือนก่อน โดยมูลค่านำเข้าปรับเพิ่มขึ้น จากความต้องการสินค้าด้านพลังงาน ชิ้นส่วนอิเล็กทรอนิกส์ ปุ๋ยเคมีภาคเกษตร และวัตถุดิบอุตสาหกรรมที่เร่งตัวขึ้น เพื่อเร่งนำมาผลิตสินค้าขั้นสุดท้ายสำหรับส่งมอบให้ลูกค้า
· มูลค่าส่งออกของออสเตรเลีย (EXVA_AUS) : “ส่งสัญญาณปกติเบื้องต้น” ค่าวัฏจักรชะลอตัวเล็กน้อยจากเดือนก่อน โดยมูลค่าส่งออกปรับเพิ่มขึ้น 
ตามราคาสินค้าโภคภัณฑ์ของโลก และความต้องการนำเข้าวัตถุดิบและพลังงานจากประเทศคู่ค้าหลัก เช่น ญี่ปุ่น เกาหลีใต้ และอินเดีย ยังคงอยู่ในระดับสูง
· ดัชนีชี้นำเศรษฐกิจของญี่ปุ่น (CLI_JP) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อน โดยค่าดัชนีฯ มีระดับเพิ่มขึ้นเล็กน้อย 
ตามภาคการค้าระหว่างประเทศที่เติบโตตามการลงทุนด้าน AI  ธุรกิจ Data Center และสินค้าอิเล็กทรอนิกส์ที่เติบโตได้ดี
· ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (IPIF_US) : “ส่งสัญญาณเฝ้าระวัง” ค่าวัฏจักรคงที่เมื่อเทียบกับเดือนก่อน โดยค่าดัชนีฯ 
มีระดับใกล้เคียงกับเดือนก่อน แต่การผลิตส่วนใหญ่ทรงตัวจากความกังวลต่อมาตรการภาษีนำเข้า แต่ยังมีแรงหนุนจากอุปสงค์กลุ่มพลังงานและสาธารณูปโภค 
· ดัชนีผู้จัดการฝ่ายจัดซื้อภาคการผลิตของอาเซียน (PMI_ASE) : “ส่งสัญญาณเฝ้าระวังลดลง”  ค่าวัฏจักรหดตัวน้อยกว่าเดือนก่อน สอดรับกับค่าดัชนีฯ 
ที่ปรับเพิ่มขึ้นเกือบทั้งภูมิภาค ยกเว้นเมียนมา โดยได้รับแรงหนุนจากคำสั่งซื้อใหม่เพื่อการส่งออก และการจ้างงาน แต่ด้านต้นทุนยังผันผวนตามราคาน้ำมัน









[image: ]ที่มาของข้อมูล
1) INV_TH หมายถึง ดัชนีการลงทุนภาคเอกชน (ธปท.) 
2) IMV_TH หมายถึง ดัชนีปริมาณสินค้านำเข้า (ธปท.)
3) EXP_TH หมายถึง ดัชนีราคาส่งออก (สนค. กระทรวงพาณิชย์) 
4) NEW_TH หมายถึง ดัชนีความเชื่อมั่นด้านคำสั่งซื้อของไทย (ธปท.)
5) IPI_EU หมายถึง ดัชนีผลผลิตอุตสาหกรรมของยูโรโซน 27 ประเทศ (Manufacturing) (OECD) 
6) EXVA_CN หมายถึง มูลค่าส่งออกของจีน สกุลเงินดอลลาร์สหรัฐ (OECD) 
7) IMVA_IN หมายถึง มูลค่านำเข้าของอินเดีย สกุลเงินดอลลาร์สหรัฐ (OECD) 
8) EXVA_AUS หมายถึง มูลค่าส่งออกของออสเตรเลีย สกุลเงินดอลลาร์สหรัฐ (OECD)
9) CLI_JP หมายถึง ดัชนีชี้นำเศรษฐกิจของญี่ปุ่นที่ขจัดฤดูกาลแล้ว (OECD)
10) IPIF_US หมายถึง ดัชนีผลผลิตอุตสาหกรรมสินค้าขั้นสุดท้ายของสหรัฐอเมริกา (Board of Governors of the Federal Reserve System (US))
11) PMI_ASE หมายถึง ดัชนีผู้จัดการฝ่ายจัดซื้อภาคการผลิตของอาเซียน 
(IHS Markit)

วิธีการคำนวณ 
ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือนมิถุนายน-กรกฎาคม 2569)

การอ่านค่าระดับส่งสัญญาณเตือนภัยฯ มี 5 ระดับ ได้แก่
· สัญญาณไฟสีเขียว หมายถึง ส่งสัญญาณปกติ
· สัญญาณไฟสีเขียวอ่อน หมายถึง ส่งสัญญาณปกติเบื้องต้น
· สัญญาณไฟสีเหลือง หมายถึง ส่งสัญญาณเฝ้าระวัง 
· สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น
· สัญญาณไฟสีแดง หมายถึง ส่งสัญญาณไม่ปกติระยะรุนแรง
การอ่านค่าดัชนีชี้นำวัฏจักร (ค่ามาตรฐานเท่ากับ 0)
· หากมีค่ามากกว่า 0 หมายถึง เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
· หากมีค่าใกล้เคียงหรือเท่ากับ 0 ในช่วงขาขึ้น หมายถึง เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
· หากมีค่าใกล้เคียงหรือเท่ากับ 0 ในช่วงขาลง หมายถึง เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
· หากมีค่าน้อยกว่า 0 แต่ไม่เกิน -1 เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
· หากมีค่าน้อยกว่า -1 หมายถึง เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS_IE)

